Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1148/10/3307	Prievidza, 20.1.2012
EEČ : 2-27-2-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Prievidza
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v presne nezistenom čase v období od 25. 09. 2007 do 19. 11. 2007 v Prievidzi v úmysle získať finančný prospech, pod zámienkou, že vystupuje v mene oprávneného majiteľa vozidla zn. Renault Megane Scénic, VIN č. VF1JA0517033727, dovezeného z Francúzka, v súčasnosti EČV: PD-952CR, XXXXX, toto vozidlo odpredal kupujúcemu XXXXX za sumu (20 000,- SK) 663,88 € a XXXXX odovzdal za predaj len sumu (5 000,- Sk) 165,97 €, pričom hodnota tohto vozidla v čase jeho predaja bola (57 239,40 Sk) 1.900,00 €, čím svojím konaním spôsobil poškodenému XXXXX škodu v celkovej výške (52 239,39 Sk) 1. 734,- €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt OO PZ  Prievidza uznesením č. ORP-331/PD-PD-2011  z 22. 12. 2011 vzniesol obvinenie XXXXX za prečin podvodu podľa § 221 ods. 1 Tr. zák.

	Skrátením vyšetrovaním sa zistilo, že obvinený XXXXX v presne nezistenom čase v období od 25. 09. 2007 do 19. 11. 2007 v Prievidzi na škodu cudzieho majetku seba obohatil tým, že uviedol niekoho do omylu alebo využil niečí omyl a spôsobil tak na cudzom majetku malú škodu a to tak, že v úmysle získaťfinančný prospech, pod zámienkou, že vystupuje v mene oprávneného majiteľa vozidla zn. Renault Megane Scénic, VIN č. VF1JA0517033727, dovezeného z Francúzka, v súčasnosti EČV: PD-952CR, XXXXX, toto vozidlo odpredal kupujúcemu XXXXX za sumu (20 000,- SK) 663,88 € a XXXXX odovzdal len sumu (5 000,- Sk) 165,97 €, pričom hodnota tohto vozidla v čase jeho predaja bola (57 239,40 Sk) 1.900,00 €, čím svojím konaním spôsobil poškodenému XXXXX škodu v celkovej výške (52 239,39 Sk) 1.734,- €.

	XXXXX  sa k spáchaniu predmetného skutku priznal a jeho priznanie je v súlade s dôkazmi vykonanými v prípravnom konaní.  

	Skutok je prečinom podvodu podľa § 221 ods. 1 Tr. zák., za ktorý zákon dovoľuje uložiť trest odňatia slobody s hornou hranicou 2 roky.

	V priebehu skráteného vyšetrovania obvinený uhradil poškodenému XXXXX spôsobenú škodu vo výške ako požadoval poškodený, t. j. 1.900 eur.

	Vo svojej výpovedi sa obvinený vyjadril, že súhlasí s podmienečným zastavením trestného stíhania.

	XXXXX  doposiaľ nebol súdne trestaný a s výnimkou 2 dopravných priestupkov ani sankciovaný za spáchanie priestupku.

	Vzhľadom na to, že sú splnené zákonné podmienky na podmienečne zastavenie trestného stíhania rozhodla som tak ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka